ระเบียบระเบียบว่าด้วยการรับเรื่องร้องเรียนการนำเรื่องเข้าสู่การพิจารณาวิธีพิจารณาการสอบข้อเท็จจริงของคณะกรรมการสอบข้อเท็จจริงและวิธีพิจารณาสอบสวนของคณะกรรมการจรรยาบรรณสภากรุงเทพมหานครพ.ศ. ๒๕๖๐ อาศัยอำนาจตามความในข้อ๔ และข้อ ๓๖ ของข้อบังคับว่าด้วยจรรยาบรรณของสมาชิกสภากรุงเทพมหานคร พ.ศ. ๒๕๕๙ประธานสภากรุงเทพมหานครโดยความเห็นชอบจากสภากรุงเทพมหานคร จึงออกระเบียบว่าด้วยการรับเรื่องร้องเรียนการนำเรื่องเข้าสู่การพิจารณา วิธีพิจารณาการสอบข้อเท็จจริงของคณะกรรมการสอบข้อเท็จจริงและวิธีพิจารณาสอบสวนของคณะกรรมการจรรยาบรรณสภากรุงเทพมหานครดังนี้ข้อ๑ ระเบียบนี้เรียกว่า ระเบียบว่าด้วยการรับเรื่องร้องเรียนการนำเรื่องเข้าสู่การพิจารณา วิธีพิจารณาการสอบข้อเท็จจริงของคณะกรรมการสอบข้อเท็จจริงและวิธีพิจารณาสอบสวนของคณะกรรมการจรรยาบรรณสภากรุงเทพมหานครพ.ศ. ๒๕๖๐ข้อ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในระเบียบนี้ คำว่าข้อบังคับ หมายถึงข้อบังคับว่าด้วยจรรยาบรรณของสมาชิกสภากรุงเทพมหานคร พ.ศ. ๒๕๕๙คณะกรรมการ หมายถึงคณะกรรมการจรรยาบรรณสภากรุงเทพมหานครสมาชิก หมายถึง สมาชิกสภากรุงเทพมหานครสำนักงาน หมายถึงสำนักงานเลขานุการสภากรุงเทพมหานครเลขานุการสภา หมายถึง เลขานุการสภากรุงเทพมหานครเรื่องร้องเรียน หมายถึงข้อกล่าวหาว่าสมาชิกกระทำการฝ่าฝืนหรือไม่ปฏิบัติตามข้อบังคับผู้ร้อง หมายถึง ผู้ยื่นเรื่องร้องเรียนตามที่กำหนดไว้ในระเบียบนี้และให้หมายความรวมถึงผู้ที่ได้รับมอบหมายจากผู้ร้องให้กระทำการแทน ทั้งนี้การมอบหมายต้องทำเป็นลายลักษณ์อักษรผู้ถูกร้อง หมายถึงสมาชิกที่ถูกกล่าวหาว่ากระทำการฝ่าฝืนหรือไม่ปฏิบัติตามข้อบังคับข้อ๔ ให้ประธานสภากรุงเทพมหานครรักษาการตามระเบียบนี้หมวด ๑การยื่นเรื่องร้องเรียนการถอนเรื่องร้องเรียน และการยุติเรื่องร้องเรียน ข้อ๕ เรื่องร้องเรียนต้องทำเป็นลายลักษณ์อักษรโดยใช้ถ้อยคำสุภาพและมีรายละเอียดดังต่อไปนี้(๑)ชื่อและที่อยู่ของผู้ร้องรวมถึงวิธีการติดต่อสื่อสารที่สะดวกพร้อมทั้งสำเนาบัตรประจำตัวประชาชนหรือบัตรที่ทางราชการออกให้(๒)ข้อกล่าวหาที่ระบุว่าสมาชิกคนใดกระทำการฝ่าฝืนหรือไม่ปฏิบัติตามจรรยาบรรณตามข้อบังคับในเรื่องใดโดยระบุเรื่องอันเป็นเหตุให้ต้องใช้สิทธิยื่นเรื่องร้องเรียนพร้อมทั้งข้อเท็จจริงหรือพฤติกรรมตามสมควรเกี่ยวกับการกระทำดังกล่าวโดยข้อกล่าวหาดังกล่าวจะต้องเป็นการกล่าวหาถึงการกระทำในขณะที่ผู้ถูกร้องดำรงตำแหน่งสมาชิกและภายในเก้าสิบวันนับตั้งแต่วันที่มีการฝ่าฝืนหรือไม่ปฏิบัติตามจรรยาบรรณเกิดขึ้น(๓)ลงลายมือชื่อผู้ร้องหรือผู้ที่ได้รับมอบหมายจากผู้ร้องให้กระทำการแทนข้อ๖ การยื่นเรื่องร้องเรียนให้กระทำได้ดังต่อไปนี้(๑)ส่งทางไปรษณีย์ลงทะเบียนไปยังสำนักงาน(๒)ยื่นด้วยตนเองหรือมอบอำนาจให้บุคคลอื่นยื่น ณ สำนักงาน(๓)วิธีการอื่นตามที่คณะกรรมการกำหนดข้อ๗ ให้เลขานุการสภาตรวจสอบคำร้องเบื้องต้นดังนี้(๑)ผู้ร้องมีตัวตนอยู่จริงหรือไม่ และเป็นเจ้าของเรื่องร้องเรียนจริงหรือไม่(๒)เรื่องร้องเรียนเป็นไปตามระเบียบนี้หรือไม่เมื่อเลขานุการสภาตรวจสอบเรื่องร้องเรียนเบื้องต้นแล้วและเห็นว่าถูกต้องตามระเบียบนี้ให้เสนอเรื่องต่อประธานสภาเพื่อเสนอให้สภาตั้งคณะกรรมการสอบข้อเท็จจริง ต่อไปในกรณีที่เลขานุการสภาตรวจสอบเรื่องร้องเรียนเบื้องต้นแล้วและเห็นว่าไม่เป็นไปตามระเบียบนี้ ให้เสนอเรื่องต่อประธานสภาเพื่อให้มีคำสั่งไม่รับเป็นเรื่องร้องเรียนข้อ๘ เรื่องร้องเรียนตามข้อ๕ ผู้ร้องจะถอนในเวลาใดก็ได้ โดยให้ทำเป็นลายลักษณ์อักษรยื่นต่อเลขานุการสภาให้เลขานุการสภาตรวจสอบเรื่องการขอถอนเรื่องร้องเรียนเบื้องต้นโดยนำความในข้อ๗ มาใช้บังคับโดยอนุโลม และเมื่อเห็นว่าถูกต้องตามระเบียบนี้ให้เสนอเรื่องการขอถอนเรื่องร้องเรียนต่อคณะกรรมการสอบข้อเท็จจริงหรือคณะกรรมการเพื่อพิจารณาแล้วแต่กรณีในกรณีขอถอนเรื่องร้องเรียนตามวรรคหนึ่งหรือกรณีผู้ร้องตายหากคณะกรรมการสอบข้อเท็จจริงหรือคณะกรรมการพิจารณาเห็นสมควรเพื่อประโยชน์แห่งความยุติธรรมจะพิจารณาเรื่องร้องเรียนต่อไปหรือยุติเรื่องร้องเรียนนั้นก็ได้กรณีที่คณะกรรมการสอบข้อเท็จจริงหรือคณะกรรมการจะพิจารณาตามวรรคสามให้คณะกรรมการสอบข้อเท็จจริงหรือคณะกรรมการสอบถามผู้ถูกร้องเพื่อประกอบการพิจารณาด้วยข้อ๙ กรณีที่ผู้ร้องไม่ดำเนินการตามคำสั่งของคณะกรรมการสอบข้อเท็จจริงหรือคณะกรรมการหรือไม่ดำเนินการภายในเวลาที่กำหนดโดยไม่มีเหตุอันสมควรคณะกรรมการสอบข้อเท็จจริงหรือคณะกรรมการอาจสั่งให้ยุติเรื่องร้องเรียนก็ได้โดยให้ปฏิบัติตามข้อ ๘ วรรคสี่ด้วยข้อ๑๐ กรณีที่มีเหตุให้ยุติเรื่องร้องเรียนตามข้อ๗ ข้อ ๘ ข้อ ๙ ข้อ ๑๕ วรรคสอง ข้อ ๑๘ วรรคสองหรือด้วยเหตุอื่นใดให้เลขานุการสภาแจ้งเป็นลายลักษณ์อักษรให้ผู้ร้องและผู้ถูกร้องทราบหมวด ๒คณะกรรมการสอบข้อเท็จจริงการประชุมและการนำเรื่องเข้าสู่การพิจารณาและวิธีพิจารณา ข้อ๑๑ การประชุมของคณะกรรมการสอบข้อเท็จจริง ต้องมีกรรมการมาประชุมไม่น้อยกว่ากึ่งหนึ่งของกรรมการทั้งหมดเท่าที่มีอยู่จึงจะเป็นองค์ประชุมและการลงมติใด ๆ ตามระเบียบนี้ให้ถือเอาเสียงข้างมากของกรรมการที่เข้าร่วมประชุมหากคะแนนเท่ากันให้ประธานคณะกรรมการสอบข้อเท็จจริงออกเสียงเพิ่มขึ้นอีกหนึ่งเสียงเป็นเสียงชี้ขาดข้อ๑๒ ให้มีการจัดทำบันทึกการประชุมของคณะกรรมการสอบข้อเท็จจริงทุกครั้งข้อ๑๓ เมื่อสภาตั้งคณะกรรมการสอบข้อเท็จจริงเพื่อตรวจสอบข้อเท็จจริงเบื้องต้นและเสนอความเห็นต่อประธานสภาในเรื่องที่ได้รับการร้องเรียนตามข้อบังคับแล้วให้พิจารณาให้แล้วเสร็จภายในหกสิบวันนับแต่วันที่ได้รับเรื่องร้องเรียนจากประธานสภาหากมีความจำเป็นไม่สามารถพิจารณาให้แล้วเสร็จภายในกำหนดเวลาดังกล่าวให้คณะกรรมการสอบข้อเท็จจริงขอขยายเวลาต่อประธานสภาได้ไม่เกินสามสิบวันข้อ๑๔ การพิจารณาของคณะกรรมการสอบข้อเท็จจริงอย่างน้อยต้องเปิดโอกาสให้ผู้ร้องและผู้ถูกร้องได้รับทราบถึงการพิจารณาและชี้แจงข้อเท็จจริงของตนในการพิจารณาของคณะกรรมการสอบข้อเท็จจริงด้วยคณะกรรมการสอบข้อเท็จจริงมีอำนาจเรียกพยานหลักฐานใดๆ มาประกอบการพิจารณาได้ตามที่เห็นสมควรข้อ๑๕ เมื่อคณะกรรมการสอบข้อเท็จจริง พิจารณาเรื่องที่ได้รับการร้องเรียนเสร็จแล้วให้รายงานผลการสอบข้อเท็จจริงต่อประธานสภาภายในสิบห้าวันในกรณีที่คณะกรรมการสอบข้อเท็จจริงเห็นว่าข้อร้องเรียนไม่มีมูลให้เสนอความเห็นต่อประธานสภา หากประธานสภาเห็นชอบให้ยุติเรื่องและรายงานสภาทราบในกรณีที่ประธานสภาไม่เห็นด้วยกับความเห็นของคณะกรรมการสอบข้อเท็จจริงตามวรรคสองให้ประธานสภาส่งเรื่องให้สภาชี้ขาดโดยเร็วหากสภาเห็นว่าข้อร้องเรียนมีมูลให้ส่งเรื่องร้องเรียนให้คณะกรรมการพิจารณาต่อไปในกรณีปรากฏหลักฐานโดยแจ้งชัดว่ามีการกระทำฝ่าฝืนหรือไม่ปฏิบัติตามจรรยาบรรณตามข้อบังคับให้คณะกรรมการสอบข้อเท็จจริงเสนอต่อประธานสภาพิจารณาดำเนินการส่งเรื่องให้คณะกรรมการพิจารณาต่อไปหมวด ๓คณะกรรมการจรรยาบรรณสภากรุงเทพมหานครการประชุมและการนำเรื่องเข้าสู่การพิจารณาและวิธีพิจารณา ข้อ๑๖ การประชุมของคณะกรรมการต้องมีกรรมการมาประชุมไม่น้อยกว่ากึ่งหนึ่งของกรรมการทั้งหมดเท่าที่มีอยู่จึงจะเป็นองค์ประชุมและการลงมติใด ๆ ตามระเบียบนี้ให้ถือเอาเสียงข้างมากของกรรมการที่เข้าร่วมประชุมหากคะแนนเท่ากันให้ประธานคณะกรรมการออกเสียงเพิ่มขึ้นอีกหนึ่งเสียงเป็นเสียงชี้ขาดข้อ๑๗ ให้มีการจัดทำบันทึกการประชุมของคณะกรรมการทุกครั้งข้อ๑๘ เมื่อคณะกรรมการได้รับเรื่องร้องเรียนจากประธานสภาให้คณะกรรมการพิจารณาเรื่องร้องเรียนให้แล้วเสร็จภายในหกสิบวันนับแต่วันที่ได้รับเรื่องจากประธานสภาหากมีความจำเป็นไม่สามารถพิจารณาให้แล้วเสร็จภายในกำหนดเวลาดังกล่าวให้คณะกรรมการขอขยายเวลาต่อประธานสภาได้อีกสามครั้ง ครั้งละไม่เกินหกสิบวันกรณีมีเรื่องร้องเรียนใดที่คณะกรรมการไม่สามารถดำเนินการสอบสวนให้แล้วเสร็จได้ทันก่อนที่สภาสิ้นอายุหรือมีการยุบสภาให้คณะกรรมการสรุปผลการสอบสวนจากพยานหลักฐานเท่าที่มีอยู่เพื่อให้เลขานุการสภาบันทึกเหตุนั้นไว้กรณีที่ผู้ถูกร้องเป็นกรรมการในคณะกรรมการให้ผู้ถูกร้องงดการปฏิบัติหน้าที่ในฐานะกรรมการในการพิจารณาเรื่องที่ตนถูกร้องและให้ถือว่าคณะกรรมการประกอบด้วยกรรมการทุกคนที่ไม่ถูกร้องข้อ๑๙ ให้ประธานคณะกรรมการจัดส่งสำเนาเรื่องร้องเรียนแก่ผู้ถูกร้อง และให้ผู้ถูกร้องยื่นคำชี้แจงภายในสิบห้าวันนับแต่วันที่ได้รับสำเนาเรื่องร้องเรียนการส่งสำเนาเรื่องร้องเรียนหรือหนังสืออื่นใดแก่ผู้ร้องหรือผู้ถูกร้องให้ส่งทางไปรษณีย์ลงทะเบียนตอบรับ ณ ภูมิลำเนาหรือสถานที่ติดต่อแห่งใดแห่งหนึ่งตามที่ผู้ร้องหรือผู้ถูกร้องได้แจ้งไว้ในกรณีที่ไม่สามารถส่งสำเนาเรื่องร้องเรียนและหนังสือกำหนดเวลาให้ยื่นคำชี้แจงแก่ผู้ถูกร้องได้หรือผู้ถูกร้องไม่ยอมรับสำเนาเรื่องร้องเรียนและหนังสือกำหนดเวลาให้ยื่นคำชี้แจงให้ประธานคณะกรรมการสั่งให้ปิดประกาศ ณภูมิลำเนา หรือสถานที่ติดต่อแห่งใดแห่งหนึ่งตามที่ผู้ถูกร้องได้แจ้งไว้ ในกรณีที่ไม่สามารถดำเนินการตามที่กล่าวมาได้ให้ปิดประกาศไว้ ณ สำนักงานเพื่อให้ผู้ถูกร้องมารับสำเนาเรื่องร้องเรียนและหนังสือกำหนดเวลาให้ยื่นคำชี้แจงภายในสิบห้าวันนับแต่วันปิดประกาศข้อ๒๐ เมื่อผู้ถูกร้องได้รับสำเนาเรื่องร้องเรียนแล้วและได้ยื่นคำชี้แจงหรือไม่ยื่นคำชี้แจงภายในเวลาที่กำหนดหรือไม่มารับสำเนาเรื่องร้องเรียนและหนังสือกำหนดเวลาให้ยื่นคำชี้แจงตามประกาศข้อ๑๙ วรรคสาม ให้คณะกรรมการกำหนดวันพิจารณาครั้งแรกผู้ร้องจะขอแก้ไขเพิ่มเติมเรื่องร้องเรียนที่ยื่นไว้แล้วก็ได้แต่ต้องเป็นสาระสำคัญอันควรแก่การแก้ไขเพิ่มเติมและเกี่ยวกับเรื่องเดิมโดยให้ทำเป็นหนังสือยื่นต่อคณะกรรมการก่อนวันพิจารณาครั้งแรกคำขอแก้ไขเพิ่มเติมคำร้องตามวรรคสองคณะกรรมการจะอนุญาตหรือไม่ก็ได้แล้วแต่จะเห็นสมควรให้เลขานุการสภาแจ้งกำหนดการพิจารณาของคณะกรรมการเป็นหนังสือไปยังกรรมการผู้ร้องและผู้ถูกร้องทุกคนไม่น้อยกว่าสามวันก่อนวันพิจารณาข้อ๒๑ ให้คณะกรรมการดำเนินการพิจารณาและสอบสวนเพื่อให้ทราบความจริงว่าผู้ถูกร้องกระทำการฝ่าฝืนหรือไม่ปฏิบัติตามจรรยาบรรณตามข้อบังคับหรือไม่อย่างไร โดยมีอำนาจหน้าที่แสวงหาข้อมูลและรวบรวมพยานหลักฐานเพื่อที่จะทราบข้อเท็จจริงและพฤติการณ์ต่าง ๆ อันเกี่ยวข้องกับเรื่องร้องเรียนหรือที่ถูกกล่าวหาในการพิจารณาและสอบสวนตามวรรคหนึ่งคณะกรรมการอาจตรวจสอบข้อเท็จจริงได้ตามความเหมาะสมในเรื่องนั้นๆ โดยไม่ต้องผูกพันอยู่กับคำขอหรือพยานหลักฐานของผู้ร้องหรือผู้ถูกร้อง และในกรณีที่เห็นว่าจำเป็นแก่การพิสูจน์ข้อเท็จจริงอาจดำเนินการ ดังต่อไปนี้(๑)แสวงหาพยานหลักฐานทุกอย่างที่เกี่ยวข้อง(๒)รับฟังพยานหลักฐาน คำชี้แจงหรือความเห็นของผู้ร้องหรือผู้ถูกร้องหรือของพยานบุคคลหรือพยานผู้เชี่ยวชาญที่ผู้ร้องหรือผู้ถูกร้องกล่าวอ้างเว้นแต่คณะกรรมการเห็นว่าเป็นการกล่าวอ้างที่ไม่จำเป็น ฟุ่มเฟือยหรือเพื่อประวิงเวลา(๓)ขอข้อเท็จหรือความเห็นจากผู้ร้องหรือผู้ถูกร้อง พยานบุคคล หรือพยานผู้เชี่ยวชาญ(๔)ขอให้ผู้ครอบครองเอกสารส่งเอกสารหรือหลักฐานที่เกี่ยวข้อง(๕)ออกไปตรวจสถานที่ข้อ๒๒ การพิจารณาของคณะกรรมการให้สมาชิก ผู้ถูกร้องหรือผู้ซึ่งได้รับอนุญาตจากคณะกรรมการมีสิทธิเข้าฟังการพิจารณาในกรณีเป็นการประชุมลับผู้ที่จะเข้าฟังการพิจารณาของคณะกรรมการได้ต้องเป็นผู้มีส่วนเกี่ยวข้องกับการพิจารณาและได้รับอนุญาตจากคณะกรรมการข้อ๒๓ คณะกรรมการอาจอนุญาตให้ผู้ร้องหรือผู้ถูกร้องสามารถอ้างตนเองและพยานหลักฐานอื่นเป็นพยานหรือขอตรวจดูเอกสารหรือพยานหลักฐานที่เกี่ยวกับตนได้ตามที่คณะกรรมการเห็นสมควรข้อ๒๔ การยื่นเอกสารหรือพยานหลักฐานต่อคณะกรรมการ ผู้ร้องหรือผู้ถูกร้องจะยื่นด้วยตนเองหรือมอบอำนาจให้บุคคลใดยื่นต่อคณะกรรมการหรือเลขานุการสภาก็ได้การมอบอำนาจให้ผู้อื่นยื่นเอกสารหรือพยานหลักฐานต้องทำเป็นลายลักษณ์อักษรข้อ๒๕ ต้นฉบับเอกสารเท่านั้นที่อ้างเป็นพยานได้ถ้าหาต้นฉบับไม่ได้อาจรับสำเนาที่รับรองความถูกต้องหรือพยานบุคคลที่รู้ข้อความเป็นพยานได้การอ้างหนังสือราชการเป็นพยานแม้ต้นฉบับยังมีอยู่จะส่งสำเนาที่รับรองว่าถูกต้องก็ได้ เว้นแต่คณะกรรมการจะมีคำสั่งเป็นอย่างอื่นข้อ๒๖ พยานจะให้การด้วยวาจาหรือให้การเป็นหนังสือก็ได้ในกรณีให้การเป็นหนังสือ คณะกรรมการจะเรียกให้พยานมาให้ถ้อยคำประกอบก็ได้หรือพยานที่ให้ถ้อยคำแล้วอาจถูกเรียกมาให้ถ้อยคำอีกก็ได้ข้อ๒๗ ในการพิจารณา คณะกรรมการจะให้ผู้ร้องหรือผู้ถูกร้องให้ข้อเท็จจริงหรือความเห็นเป็นหนังสือก็ได้การสอบพยานบุคคลหรือพยานผู้เชี่ยวชาญให้กระทำได้เท่าที่จำเป็นข้อ๒๘ คณะกรรมการมีอำนาจซักถามพยานหรือเรียกพยานหลักฐานใด ๆ มาประกอบการพิจารณาตามที่เห็นสมควรก็ได้หรือสั่งให้งดการสอบพยานหลักฐานใด ๆ ที่เห็นว่าไม่เกี่ยวกับเรื่องที่จะพิจารณาหรือไม่มีความจำเป็นแก่การพิจารณาหรือจะทำให้การพิจารณาล่าช้าโดยไม่สมควรก็ได้ข้อ๒๙ ผู้ร้องและผู้ถูกร้องอาจทำคำแถลงการณ์เป็นหนังสือสรุปความเห็นของตนเสนอต่อคณะกรรมการก่อนการวินิจฉัยก็ได้ส่วนการแถลงการณ์ด้วยวาจาต่อคณะกรรมการให้กระทำได้ตามที่คณะกรรมการเห็นสมควรคำแถลงการณ์ของผู้ร้องและผู้ถูกร้องต้องกระทำหลังจากวันพิจารณานัดสุดท้ายภายในเวลาที่คณะกรรมการเห็นสมควรในการแถลงการณ์ด้วยวาจาให้ผู้ร้องเป็นผู้แถลงก่อนและให้ผู้ถูกร้องแถลงในลำดับถัดไปในการแถลงการณ์ด้วยวาจาของแต่ละฝ่ายคณะกรรมการจะซักถามข้อเท็จจริงเพิ่มเติมจากผู้แถลงในระหว่างการแถลงหรือภายหลังการแถลงก็ได้ข้อ๓๐ การพิจารณาของคณะกรรมการให้กระทำด้วยความรวดเร็วและพิจารณาต่อเนื่องจนกว่าจะแล้วเสร็จเว้นแต่มีเหตุจำเป็น คณะกรรมการจะสั่งเลื่อนการพิจารณาออกไปก็ได้ข้อ๓๑ เพื่อประโยชน์ในการรักษาความสงบเรียบร้อยของการพิจารณาคณะกรรมการมีอำนาจสั่งให้บุคคลใดออกไปนอกสถานที่พิจารณาได้ข้อ๓๒ เพื่อประโยชน์ในการพิจารณาคณะกรรมการมีอำนาจขอเอกสารใด ๆ ของสภากรุงเทพมหานครได้ข้อ๓๓ การพิจารณาของคณะกรรมการอย่างน้อยต้องเปิดโอกาสให้ผู้ร้องและผู้ถูกร้องได้รับทราบถึงการพิจารณาและชี้แจงข้อเท็จจริงของตนในการพิจารณาของคณะกรรมการด้วยข้อ๓๔ เมื่อคณะกรรมการพิจารณาเรื่องที่ได้รับการร้องเรียนเสร็จแล้วให้รายงานต่อสภา ในรายงานดังกล่าวคณะกรรมการต้องสรุปข้อเท็จจริงและพยานหลักฐานต่างๆ พร้อมทั้งความเห็นว่าสมาชิกผู้ถูกร้องฝ่าฝืนข้อบังคับหรือไม่ อย่างไรฝ่าฝืนข้อใด และควรดำเนินการต่อไปอย่างไรเพื่อให้สภาพิจารณาโดยให้เป็นการประชุมลับข้อ๓๕ ในกรณีที่สภาเห็นว่ามีหลักฐานและข้อเท็จจริงอันควรเชื่อได้ว่า ผู้ถูกร้องฝ่าฝืนหรือไม่ปฏิบัติตามข้อบังคับซึ่งเป็นความผิดไม่ร้ายแรง ให้สภามีมติว่ากล่าวตักเตือนในกรณีที่เป็นการฝ่าฝืนหรือไม่ปฏิบัติตามข้อบังคับซึ่งเป็นความผิดร้ายแรงและเป็นการเสื่อมเสียแก่เกียรติศักดิ์ของตำแหน่งให้สภาพิจารณาถอดถอนตามกฎหมายว่าด้วยระเบียบบริหารราชการกรุงเทพมหานครมติของสภาตามวรรคหนึ่งให้ถือเอาคะแนนเสียงไม่น้อยกว่ากึ่งหนึ่งของจำนวนสมาชิกทั้งหมดเท่าที่มีอยู่ข้อ๓๖ การดำเนินการกับผู้ถูกร้องตามระเบียบนี้ให้เป็นอันยุติเมื่อสมาชิกภาพของสมาชิกผู้ถูกร้องสิ้นสุดลงประกาศ ณ วันที่ ๙มีนาคม พ.ศ. ๒๕๖๐ร้อยตำรวจตรีเกรียงศักดิ์ โลหะชาละประธานสภากรุงเทพมหานครชวัลพร/ภวรรณตรี/จัดทำ๒๖ เมษายน ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๑๑๐ ง/หน้า ๖/๒๑ เมษายน ๒๕๖๐